Document ID: /roh_data/filtered/Billingualer_Corpus_interleaved-de-rm.jsonl.gz/203

This is a text translated from German to Rumantsch Grischun.
Kein Ausbau von "Heliskiing" in Graubünden

Als Gebirgs- und Tourismuskanton ist Graubünden zwar auf eine gute Infrastruktur für die zivile Luftfahrt angewiesen, es gilt aber ebenso sehr, die Verantwortung zum Schutz von Natur und Landschaft wahrzunehmen.

Gegenüber dem Bundesamt für Zivil-Luftfahrt nimmt die Regierung Stellung zum Entwurf für einen Sachplan über die Infrastruktur der Luftfahrt (SIL). Dieser betrifft im Wesentlichen die Helikopter-Flugfelder und Gebirgs-Landeplätze und umfasst eine zeitliche Perspektive von 10 bis 15 Jahren. Bereits 1993 hat die Regierung im Rahmen einer kantonalen Studie (Konzept 1993) sowohl die Nutz- wie die Schutzinteressen berücksichtigt und gewichtet. Das Konzept 1993 stellt fest, dass Graubünden auf eine gut ausgebaute Luftfahrt-Infrastuktur angewiesen ist. Für den Lebens- und Wirtschaftsraum Graubünden ist es wichtig, dass auch die Luftfahrt einen Beitrag dazu leistet, die Wettbewerbsfähigkeit und Marktkompetenz zu halten und auszubauen. Die Regierung erwartet denn auch, dass der SIL diese Wirkungen entfalten und damit die Stossrichtung der kantonalen Richtplanung, die derzeit überarbeitet wird, unterstützen wird. Gleichzeitig zeigt das Konzept 1993 aber auch auf, dass namentlich aus Gründen des Natur- und Umweltschutzes Einschränkungen im Bereich der Zivil-Luftfahrt sinnvoll und nötig sind.

Nein zu Ausweichstellen von Gebirgs-Landeplätzen

In Bezug auf mehrere Bündner Gebirgs-Landeplätze werden im SIL zusätzlich eine oder mehrere Ausweichstellen bezeichnet. Dabei soll es im Ermessen der Piloten liegen, ob sie den Gebirgs-Landeplatz oder die Ausweichstellen anfliegen wollen. Diese Regelung soll laut Darstellung des Bundes im Interesse des Natur- und Landschaftsschutzes eingeführt werden. Demgegenüber stellt die Regierung fest, dass genau das Gegenteil der Fall wäre, würden durch diese Neuerung doch zahlreiche neue Gebiete für das Heliskiing erschlossen. Die Regierung hat sich bereits im Konzept 1993 gegen das Ausscheiden neuer Gebirgs-Landeplätze fürs Heliskiing ausgesprochen und hält nach wie vor an diesem Grundsatz fest. Die vorgesehenen Ausweichstellen werden daher abgelehnt. Der einzige bestehende Gebirgs-Landeplatz in Graubünden, der fürs Heliskiing geeignet ist, befindet sich auf der Fuorcla Chamuotsch im Gebiet Julier/Oberengadin. Er besteht seit 1981 und darf nicht durch weitere ergänzt werden.

Gutes Netz von Flugplätzen, Heliports und Gebirgs-Landeplätzen

Zu den einzelnen im SIL erwähnten Regional-Flugplätzen, Heliports und Gebirgs-Landeplätzen (GLP) äussert sich die Regierung konkret wie folgt: -

Regional-Flugplatz Samedan: Der Flugplatz von Samedan ist der einzige Regional-Flugplatz im Kanton Graubünden. Er ist für die Tourismusregion Oberengadin von grosser Bedeutung. Weiterbestand und Ausbau haben aus Sicht des Kantons eine hohe Priorität und werden daher vollumfänglich unterstützt. -

Neuanlage Heliport Davos: Bereits das Konzept 1993 befürwortet eine zusätzliche Helikopterbasis in Davos. Bau und Betrieb dieser neuen Anlage werden klar unterstützt. -

Bestehender Heliport Domat/Ems: Dieser soll spätestens Ende Mai 2003 aufgehoben werden, was die Regierung befürwortet. -

Bestehender Heliport San Vittore: Dieser wichtige Eckpfeiler ist unbestritten. Demgegenüber soll der Militär-Flugplatz San Vittore ersatzlos aufgehoben werden, wobei der Bund der Gemeinde für das freiwerdende Areal ein faires Verkaufsangebot unterbreiten soll. -

Bestehender Heliport St. Moritz: Der Winter-Heliport St. Moritz soll vorderhand beibehalten werden. Eine Neubeurteilung muss allerdings erfolgen, sobald der Regional-Flugplatz Samedan ausgebaut ist. Die Distanz von Samedan nach St. Moritz beträgt lediglich 7.5 Kilometer. Zudem liegt der Heliport St. Moritz am Rand eines Landschafts- und Naturschutz-Gebiets. Bereits im Konzept 1993 hat sich die Regierung dafür ausgesprochen, den Heliport St. Moritz mittelfristig aufzuheben. Dabei muss jedoch sichergestellt sein, dass die Heliswiss AG die Infrastruktur des Regional-Flugplatzes Samedan mitbenuten darf. -

Neuanlage Heliport Tavanasa: Diesbezüglich ist ein Verfahren hängig. Die Regierung befürwortet diesen Standort. Sofern der geplante Heliport aus rechtlichen Gründen nicht in Tavanasa realisiert werden kann, wäre eine neue Anlage im Raum Ilanz-Disentis vorzusehen. -

Bestehender Heliport Untervaz: Dieser bildet zusammen mit Samedan und San Vittore einen wichtigen Eckpfeiler der Luftfahrt-Infrastruktur Graubündens und hat daher hohe Priorität. -

Neuanlage Heliport Val Müstair: Diese ist im SIL zwar nicht aufgeführt, jedoch im Konzept 1993 enthalten. Die Regierung beantragt, in SIL für den Raum Val Müstair einen zusätzlichen Heliport zu erstellen. -

Beantragter Heliport Lostallo: Für diese Anlage besteht aus heutiger Sicht kein Bedarf, entsprechende Begehren der Organizzazione Regionale della Mesolcina, der Gemeinden Lostallo und Soazza sowie der Heli Rezia AG können daher nicht unterstützt werden. Die Heli Rezia operiert derzeit vom ehemaligen Militär-Flugplatz Ambri aus. -

Beantragter Heliport Thusis: Auch diesen kann die Regierung nicht unterstützen. Der Gemeinderat von Thusis hat beantragt, einen Heliport Thusis als Ersatz für jenen in Domat/Ems zu prüfen. Mit den geplanten Neuanlagen in Davos, in der Surselva und im Val Müstair wird die Infrastruktur bereits sinnvoll ergänzt und optimiert. -

Die bestehenden GLP's Alp Trida, Arosa, Crap Sogn Gion, Fuorcla Chamuotsch, Fuorcla Grischa, Vadret dal Corvatsch sollen beibehalten werden. -

Der bestehender GLP Madrisahorn ist von untergeordneter Bedeutung. Die Regierung beantragt, dass er nur noch zu Ausbildungs- und Übungszwecken angeflogen werden darf und sonst mit einem generellen Verbot für gewerbliche Flüge belegt wird.

- Der bestehende GLP Vadret Pers hat nur einen geringen Stellenwert und führt zu erheblichen Konflikten mit dem Landschafts-Schutz und mit der Jagd-Gesetzgebung. Auf Grund dieser Sachlage beantragt die Regierung, diesen GLP in Übereinstimmung mit dem Konzept 1993 ersatzlos aufzuheben.

- Der bestehende GLP Vorab-Gletscher ist bloss 6.5 Kilometer vom GLP Crap Sogn Gion entfernt und wird hauptsächlich vom Kanton Glarus aus angeflogen. Für Graubünden ist er von untergeordneter Bedeutung. Der Standort führt kaum zu Konflikten und kann daher für Helikopter-Flüge beibehalten werden. Nicht befürwortet wird jedoch die weitere Benützung für Flächen-Flugzeuge.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 06.05.1999

Nagina amplificaziun dal "heliskiing" en il Grischun

Sco chantun da muntogna e da turissem è il Grischun bain dependent d'ina buna infrastructura per l'aviatica civila, ma gist uschia hai num da surpigliar la responsabladad per proteger la natira e la cuntrada.

Envers l'uffizi federal d'aviatica civila prenda la regenza posiziun davart il sboz per in plan sectoral davart l'infrastructura da l'aviatica (PIA). Quel pertutga essenzialmain ils champs d'aviaziun dals helicopters e las plazzas d'atterrar en muntogna e cumpiglia ina perspectiva temporala da 10 fin 15 onns. Gia l'onn 1993 ha la regenza en il rom d'in studi chantunal (concept 1993) resguardà e ponderà tant ils interess dal niz sco er quels da la protecziun. Il concept 1993 constatescha ch'il Grischun è dependent d'ina infrastructura d'aviatica bain sviluppada. Per il spazi da viver ed economic dal Grischun èsi impurtant, ch'er l'aviatica gida a mantegnair ed amplifitgar la capacitad da concurrer e la cumpetenza sin il martgà. La regenza spetga pia er ch'il PIA vegnia a sviluppar quests effects ed a sustegnair uschia la direcziun d'attatga da la planisaziun chantunala directiva che vegn elavurada actualmain. Il medem mument mussa il concept 1993 dentant er, che numnadamain per motivs da la protecziun da la natira e da l'ambient, èn raschunaivlas e necessarias restricziuns sin il sectur da l'aviatica civila.

Na pertutgant la guntgida da las plazzas d'atterrar en muntogna

Areguard pliras plazzas d'atterrar en muntogna dal Grischun vegnan segnadas en il PIA ulteriuramain ina u pliras plazzas da guntgida. En quest connex duai il pilot decider, sch'el vul atterrar sin ina plazza d'atterrar en muntogna u sin ina plazza da guntgida. Quest reglament duai vegnir introducì tenor l'idea da la confederaziun en l'interess da la protecziun da la natira e da la cuntrada. Perencunter constatescha la regenza che gist il cuntrari fiss il cas, sche tras quest'innovaziun vegnissan averts anc numerus novs territoris per il heliskiing. La regenza è s'exprimida gia en il concept 1993 cunter il fatg da zavrar novas plazzas d'atterrar en muntogna per il heliskiing ed observa anc'adina quest princip. Las plazzas da guntgida previsas vegnan perquai refusadas. La suletta plazza d'atterrar en muntogna en il Grischun ch'è adattada per il heliskiing, sa chatta sin la Fuorcla Chamuotsch en il territori dal Güglia/Engiadin'ota. Ella exista dapi 1981 e na dastga betg vegnir cumplettada cun ulteriuras plazzas.

Buna rait da plazzas aviaticas, da ports da helicopters e da plazzas

d'atterrar en muntogna

Pertutgant las singulas plazzas aviaticas regiunalas, ils singuls ports da helicopters e las singulas plazzas d'atterrar en muntogna (PAM) che vegnan menziunadas en il PIA s'exprima la regenza concret sco suonda:

- Plazza aviatica regiunala a Samedan: La plazza aviatica da Samedan è la suletta plazza aviatica regiunala en il chantun Grischun. Ella è da gronda muntada per la regiun da turissem da l'Engiadin'ota. Sia existenza e sia amplificaziun han ina gronda prioritad ord vista dal chantun è vegnan perquai sustegnidas dal tuttafatg.

- Construcziun nova dal port da helicopters a Tavau: Gia il concept 1993 beneventa ina ulteriura basa per helicopters a Tavau. La construcziun ed il manaschi da quest nov port vegnan sustegnids cleramain.

- Port existent da helicopters a Domat: Quest port duai vegnir dismess fin il pli tard la fin da matg 2003, in fatg che la regenza beneventa.

- Port existent da helicopters a San Vittore: Quest'impurtanta pitga na vegn betg contestada. Perencunter duai vegnir dismessa senza substituziun la plazza aviatica militara da San Vittore, a moda che la confederaziun duai far ina offerta faira da vendita a la vischnanca per l'areal che daventa liber.

- Port existent da helicopters a San Murezzan: Il port da helicopters d'enviern a San Murezzan duai vegnir mantegnì per entant. Ina reponderaziun sto dentant succeder, uschespert che la plazza aviatica regiunala da Samedan è amplifitgada. La distanza da Samedan a San Murezzan è be 7.5 kilometers. Ultra da quai sa chatta il port da helicopters a San Murezzan a l'ur d'in territori da protecziun da la cuntrada e da la natira. Gia en il concept 1993 è la regenza s'exprimida en favur da dismetter il port da helicopters da San Murezzan a media vista. En quest connex stoi dentant esser garantì che la Heliswiss SA dastga er far diever da l'infrastructura da la plazza aviatica regiunala da Samedan.

- Construcziun nova dal port da helicopters a Tavanasa: En quest connex è pendenta ina procedura. La regenza beneventa quest lieu. Premess ch'il port da helicopters planisà na possia betg vegnir realisà a Tavanasa per motivs giuridics, fissi da prevair ina construcziun nova per la regiun da Glion-Mustér.

- Port da helicopters existent ad Untervaz: Quel è ensemen cun Samedan e San Vittore ina pitga impurtanta da l'infrastructura d'aviatica en il Grischun ed ha perquai in'auta prioritad.

- Construcziun nova dal port da helicopters en la Val Müstair: Questa construcziun nova na vegn betg menziunada en il PIA, è dentant cuntegnida en il concept 1993. La regenza propona en il PIA da construir in ulteriur port da helicopters per la Val Müstair.

- Port da helicopters proponì a Lostallo: Per questa construcziun na datti tenor la vista actuala nagin basegn. Propostas correspundentas da l'Organizzazione Regionale della Mesolcina, da las vischnancas da Lostallo e da Soazza sco er da la Heli Rezia SA na pon betg vegnir sustegnidas. La Heli Rezia operescha actualmain da la plazza aviatica militara anteriura ad Ambri.

- Port da helicopters proponì a Tusaun: Er quest port na po la regenza betg sustegnair. La suprastanza communala da Tusaun ha proponì d'examinar in port da helicopters a Tusaun sco cumpensaziun per quel da Domat. Cun las construcziuns novas planisadas a Tavau, en la Surselva ed en la Val Müstair vegn l'infrastructura gia optimada e cumplettada a moda raschunaivla.

- Ils PAMs existents sin l'Alp Trida, ad Arosa, sin Crap Sogn Gion, sin la Fuorcla Chamuotsch, sin la Fuorcla Grischa, sin il Vadret dal Corvatsch duain vegnir mantegnids.

- Il PAM existent sin il Madrisahorn è da muntada inferiura. La regenza propona ch'el dastgia vegnir frequentà be anc per intents da scolaziun e d'excercizi e ch'el obtegnia uschiglio in scumond general per sgols commerzials.

- Il PAM existent sin il Vadret Pers ha be ina pitschna muntada e chaschuna gronds conflicts cun la protecziun da la cuntrada e cun la legislaziun da chatscha. A basa da quests fatgs propona la regenza da dismetter quest PAM senza substituziun, e quai en accordanza cun il concept 1993.

- Il PAM existent sin il Glatscher dal Vorab è be 6.5 kilometers dalunsch dal PAM Crap Sogn Gion e vegn frequentà principalmain dal chantun Glaruna. Per il Grischun è el da pitschna muntada. Il lieu na chaschuna strusch conflicts è po perquai vegnir mantegnì per sgols cun il helicopter. Ma l'ulteriur diever per aviuns da surfatscha na vegn dentant betg beneventà.

Gremi: regenza

Funtauna: rg chanzlia chantunala dal Grischun

Data: 06.05.1999